गौरतलब है कि उच्च शिक्षा विभाग के प्रमुख सचिव बीएल अग्रवाल के खिलाफ सीबीआई ने शनिवार की रात को उनके ठिकानों पर दबिश दी थी। इसके बाद से उनसे लगातार पूछताछ की जा रही थी। रविवार को रिश्वत देने का भांडा फूटने के बाद सीबीआई ने उनके खिलाफ एक और केस दर्ज किया। सीबीआई के अधिकारियों के मुताबिक बीएल उसी केस को खत्म करवाना या राज्य के ईओडब्ल्यू में उसका ट्रांसफर करवाना चाह रहे थे। इसीलिए उनके द्वारा रिश्वत की पेशकश की गई थी। बताया जाता है कि इस केस में उनके साथ दिल्ली का भगवान सिंह और हैदराबाद का बुरहानुद्दीन उर्फ ओपी शर्मा भी फंसे हैं। बुरहानुद्दीन खुद को दिल्ली में प्रधानमंत्री कार्यालय का अफसर बताता है, लेकिन इसकी पुष्टि नहीं हुई। उसी ने केस को निपटाने की जिम्मेदारी ली थी। पूरी डील भगवान सिंह ने करवायी थी। सीबीआई के सामने रायपुर के हवाला कारोबारी संजय तापडिय़ा का नाम भी आया है। लेकिन अभी तक तापडिय़ा के खिलाफ कोई मामला दर्ज नहीं किया है।